
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή πιστωτικών διευκολύνσεων για την αποκατά¬ 
σταση των ζημιών σε κατοικίες και κτιριακές εγκα¬ 
ταστάσεις που προκλήθηκαν από τις κατολισθή¬ 
σεις του 1999 στον οικισμό Άνω Τιθορέας (περιοχή 
Βιλίτσα) του Δήμου Τιθορέας του Νομού Φθιώτι¬ 


δας . 1 

Παροχή πιστωτικών διευκολύνσεων για την αποκατά¬ 
σταση των ζημιών σε κατοικίες και κτιριακές εγκα¬ 
ταστάσεις που προκλήθηκαν από τις πλημμύρες 
του 1999 σε περιοχές του Νομού Πιερίας. 2 


ΑΠΟΦΑΣΕΙ Σ 

Αριθ. οικ./3551/ΤΠ 32 (1) 

Παροχή πιστωτικών διευκολύνσεων για την αποκατάστα¬ 
ση των ζημιών σε κατοικίες και κτιριακές εγκαταστά¬ 
σεις που προκλήθηκαν από τις κατολισθήσεις του 
1999 στον οικισμό Άνω Τιθορέας (περιοχή Βιλίτσα) του 
Δήμου Τιθορέας του Νομού Φθιώτιδας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ- 
ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ203/τ.Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 


2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ123/Α/17.6.96). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/τ.Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της παρού¬ 
σας απόφασης προκαλείται δαπάνη σε βάρος του Κρατι¬ 
κού Προϋπολογισμού που θα βαρύνει το Πρόγραμμα Δη¬ 
μοσίων Επενδύσεων και συγκεκριμένα το έργο 9869001 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 23.000.000 δρχ. 

11. Την κοινή απόφαση Δ 17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

12. Την αριθ. ΔΙΔΚ/Φ. 1/20199/5.9.97 Απόφαση του 
Πρωθυπουργού και του Υπουργού Εσωτ. Δημ. Διοίκ. και 
Αποκέντρωσης, με την οποία καθορίζονται οι αρμοδιότη¬ 
τες των Υφυπουργών Εσωτερικών, Δημόσιας Διοίκησης 
και Αποκέντρωσης (ΦΕΚ801 Β') όπως τροποποιήθηκε με 
την όμοια αριθ. ΔΙΔΚ/Φ. 1/23470/20.10.97 (ΦΕΚ 924 Β'). 

13. Την με αρ. 7499/ΤΠ3 2/31.1.2000 Κοινή Απόφαση 
του Υπουργού Εθν. Οικονομίας και των Υφυπουργών 
Εσωτερικών, Δημ. Διοίκησης και Αποκέντρωσης, Οικονο¬ 
μικών και ΠΕ.ΧΩ.Δ.Ε. με την οποία έγινε οριοθέτηση του 
οικισμού Άνω Τιθορέας (περιοχή Βιλίτσα) του Δήμου Τι- 
θορέας του Νομού Φθιώτιδας για την αποκατάσταση των 
ζημιών από τις κατολισθήσεις του 1999 (ΦΕΚ 127/τ.Β/ 
9.2.2000). 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του κατολισθαίνο- 
ντος οικισμού Άνω Τιθορέας (περιοχή Βιλίτσα) του Δήμου 
Τιθορέας του Νομού Φθιώτιδας, αποφασίζουμε: 

1. ΣΤΕΓΑΣΤΙΚΑΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστική ενίσχυσης για την 
ανακατασκευή των κτιρίων που κατέρρευσαν ή κρίνονται 
κατεδαφιστέα ή είναι δομημένα από ευτελή υλικά (ωμό¬ 
πλινθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις κατολισθήσεις του 1999 στον οικισμό Άνω 
Τιθορέας (περιοχή Βιλίτσα ) του Δήμου Τιθορέας του Ν. 
Φθιώτιδας, δεν επιδέχονται, σύμφωνα με την κρίση του 
αρμόδιου Γραφείου Αποκατάστασης Πλημμυροπαθών 
(Γ.Α.Π.) Νομού Καρδίτσας, ουσιαστική αποκατάσταση, 
δηλαδή, επισκευή που εξασφαλίζει την αναγκαία αντισει¬ 
σμική αντοχή τους. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

- Οι δικαιούχοι των στεγαστικών δανείων καθορίζονται 
από το αρμόδιο Γραφείο Αποκατάστασης Πλημμυροπα¬ 
θών (Γ.Α.Π.) Καρδίτσας, στο οποίο οι ενδιαφερόμενοι θα 
πρέπει να υποβάλουν αίτηση μετά σχετικά δικαιολογητι- 
κά, μέσα στις προθεσμίες που καθορίζονται με την αρ. 
7499/ΤΠ32/31.1.2000 Κοινή Απόφαση του Υπουργού Εθ. 
Οικονομίας και των Υφυπουργών Εσωτερικών, Δημ. Διοί¬ 
κησης και Αποκέντρωσης, Οικονομικών και ΠΕ.ΧΩ.Δ.Ε. 
(ΦΕΚ127/Β/9.2.2000). 

Το αρμόδιο Γ ραφείο Αποκατάστασης Πλημμυροπαθών 
(Γ.Α.Π.) θα χορηγεί στους δικαιούχους βεβαίωση με την 
οποία θα προσδιορίζεται το ποσό που δικαιούται ο ενδια¬ 
φερόμενος για ανακατασκευή ή αυτοστέγαση. Στη βεβαί¬ 
ωση θα αναφέρεται το ποσό της δωρεάν κρατικής αρω¬ 
γής καθώς και του στεγαστικού δανείου, σύμφωνα με 
τους όρους που καθορίζονται κατωτέρω για τα κτίρια που 
βρίσκονται εντός της πληγείσας περιοχής. 

Σε περίπτωση που το συγκεκριμένο κτίριο ρυμοτείται ή 
δεν μπορεί να ανακατασκευαστεί για οποιαδήποτε άλλη 
νόμιμη αιτία ή ο ιδιοκτήτης το επιθυμεί, τότε ο ιδιοκτήτης 
ή καθένας από τους συνιδιοκτήτες (εφόσον υφίσταται συ- 
νιδιοκτησία), καθένας από αυτούς, δικαιούται στεγαστική 
ενίσχυση για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

- Σε περίπτωση που κατέρρευσαν κτίσματα από τις κα¬ 
τολισθήσεις ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής, χωρίς να έχουν 


εκδοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις κατολισθήσεις του 1999, 
εγκρίνουμε τη δανειοδότηση τους εφόσον: 

α) Η οικοδομή που - κατέρρευσε ή κατεδαφίστηκε 
αμέσως μετά τις κατολισθήσεις αναφέρεται στις επίση¬ 
μες καταστάσεις καταγραφής των κτισμάτων του Τμή¬ 
ματος Πολεοδομίας και Πολεοδομικών Εφαρμογών 
Πιερίας. 

β) Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ) Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ) Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσηςτου (π.χ. οικοδομική άδεια ανέγερσηςτης κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.). 

ε) Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο πληγείς θα πρέπει να συνυποβάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του κτίσματος 
προς αποτροπή αμέσου κινδύνου μετά τις κατολισθήσεις 
ή βεβαίωση ότι το κτίσμα κατέρρευσε από τις κατολισθή¬ 
σεις. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορίατου αρμόδιου Γραφείου Αποκατάστασης Πλημμυ¬ 
ροπαθών (Γ.Α.Π.) Καρδίτσας με τους ακόλουθους βασι¬ 
κούς όρους: 

α) Για κτίσματα που έχουν χρήση κατοικίας 130.000 
δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου 
το δάνειο ανέρχεται στο ποσό των 80.000 δρχ. ανάτ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 9.600.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 6.000.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ. μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 

σκεύαζο μενών κατοικιών ή επαγγελματικών χώρων αντί¬ 
στοιχα. 

δ) Για κατασκευές χτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κ.λπ. χορηγείται στεγαστική ενίσχυση που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για τη χρηματοδότηση της ανακατασκευα¬ 
ζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου χτίσματος (είτε βάση 
πρωτοκόλλων κατεδαφίσεως, είτε ως μη ασφαλώς επι- 
σκευάσιμα λόγω ευτελών δομικών υλικών) είναι η αυτή με 
της κατοικίας, παράγραφος (α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά χτί¬ 
σματα, χώροι αποθήκευσης, που είτε βρίσκονται στο ίδιο 
οικόπεδο με το κυρίως χτίσμα είτε σε άλλο,η ανά τ.μ. η τι¬ 
μή αποζημίωσης χατεδαφιστέου, ανέρχεται στο ποσό 
των 45.000 δρχ. χατεδαφιζόμενης επιφάνειας και μέχρι 
εμβαδού 120 τ.μ. 

η) Για την ανακατασκευή αγροτικών κατοικιών (χτισμά¬ 
των ευτελούς αξίας χατασχευής, μιχρού χατά κανόνα εμ¬ 
βαδού που χρησιμοποιούνται εποχιακά) η στεγαστική ενί¬ 
σχυση ανέρχεται στο ποσό των 70.000 δρχ. ανάτ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής ενιίσχυσης ανέρχε¬ 
ται στο ποσό των 120.000 δρχ. ανά τ.μ. επί του συνόλου 
της κατεδαφιστέας επιφάνειας και η ανεγειρόμενη επι¬ 
φάνεια δεν θα πρέπει να είναι μικρότερη του 75% της κα- 
τεδαφισθείσης. 

ι) Για την ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών (15.000 δρχ.) ανά κυβικό μέ¬ 
τρο. 

ια) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής ενίσχυσης για ανακατασκευή ή αυτοστέγα¬ 
ση που αντιστοιχεί στην ιδιοκτησία του και επί πλέον στε- 
γαστική ενίσχυση ανάλογο με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική ενίσχυση για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% του δανείου 
και μόνο για μία ιδιοκτησία. Στην περίπτωση της παρ. (β) 
κάθε τμήμα με επιφάνεια 150 τ.μ. θεωρείται ανεξάρτητη 
ιδιοκτησία. 


ιγ) Σε περίπτωση που στον ίδιο ιδιοκτήτη ανήκαν πριν 
από το σεισμό περισσότερες της μιας ιδιοκτησίες, στεγα- 
στική ενίσχυση δικαιούται για κάθε μία από αυτές,ενώ δω¬ 
ρεάν κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωση. 

Γ ια τις πέραν της μιας ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες 
περιπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσο με το 66% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε το δάνειο. 

Στις περιπτώσεις αυτοστέγασης ο δικαιούχος θα πρέ¬ 
πει να αγοράσει ακίνητο εμβαδού τουλάχιστον ίσου με το 
40%της δανειοδοτούμενης επιφάνειαςτου κατεδαφιστέ- 
ου κτίσματος. Στις περιπτώσεις που το κτίσμα στο οποίο 
πραγματοποιείται η αυτοστέγαση δεν έχει οικοδομική 
άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

2. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό της στεγαστικής ενίσχυσης για ανακατα¬ 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση της β’ δόσης του δανείου. 

β) Το ποσό της στεγαστικής ενίσχυσης για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του Γ.Α.Π. 

γ) Η συνολική διάρκεια των δανείων ανακατασκευής ή 
αυτοστέγασης ορίζεται σε δεκαπέντε (15) χρόνια η δε 
εξόφληση τους θα πραγματοποιηθεί σε ισόποσες εξαμη¬ 
νιαίες ή ετήσιες χρεολυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά την 
υπογραφή της δανειστικής σύμβασης. 

δ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ε) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

στ) Γιατον κατολισθαίνοντα οικισμό Άνω Τιθορέας (πε¬ 
ριοχή Βιλίτσα ) του Δήμου Τιθορέας του Νομού Φθιώτι- 

δας όσον αφορά την κατεδάφιση των κτισμάτων θα ισχύ¬ 
ουν τα εξής: 

- Τα κτίσματα που έχουν χαρακτηριστεί επικινδύνως 
ετοιμόρροπα θα κατεδαφίζονται πριν από την χορήγηση 
της έγκρισης της στεγαστικής συνδρομής. 

- Τα κτίσματα που έχουν χαρακτηριστεί δομημένα με ευ¬ 
τελή υλικά η κατεδάφιση του κτίσματος θα γίνεται μετά 
την χορήγηση της τελευταίας δόσης και πριν την ηλε- 
κτροδότηση του νέου κτίσματος. 

Στην περίπτωση αυτή, προκειμένου να ηλεκτροδοτηθεί 
το νέο κτίσμα, θα πρέπει να προσκομίζεται βεβαίωση ότι 
το παλαιό έχει κατεδαφιστεί. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβίβασης του σεισμο- 
δανείου (μαζί με το ακίνητο) και στους τυχόν νέους κτή¬ 
τορες των ακινήτων, ασχέτως του τρόπου αποκτήσεως 
και του είδους της ιδιοκτησίας, που έχουν επ’αυτού (κα¬ 
θολική διαδοχή, ειδική διαδοχή, επικαρπία, ψιλή κυριότη¬ 
τα, συνιδιοκτησία κλπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλλει εμπρόθεσμα 
αίτηση και τα απαιτούμενα δικαιολογητικά, σύμφωνα με 
τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις κατολισθήσεις του 1999. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων και χωρίς να έχει υποβλη¬ 
θεί εμπρόθεσμη αίτηση από το νέο κτήτορα. Στην περί¬ 
πτωση αυτή αρκεί μόνο η εμπρόθεσμη υποβολή αίτησης 
από τον αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

2. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ’αυ- 
τού επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. Η υποθήκη μπορεί επίσης να μετα- 
φέρεται εκ των υστέρων σε άλλο ακίνητο αντίστοιχης 
αξίας. 

Συνηγορούμε, ώστε οι Τράπεζες να χορηγούν δάνεια 
για την ανακατασκευή Ιερών Ναών πληγέντων από τις κα¬ 
τολισθήσεις του 1999 και στις περιπτώσεις που υπάρχει 
αδυναμία προσφοράς ακινήτου για εγγραφή υποθήκης, 
προς εξασφάλιση του δανείου, πιστοποιούμενη από σχε¬ 
τική βεβαίωση της αρμόδιας Μητρόπολης που ανήκει ο Ιε¬ 
ρός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις 

3. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 


σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγηση του. 

β) Κατάπτωση ποινικής ρήτρας υπέρ του Δημοσίου, 
που θα συνομολογούνται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του ποσού 
του δανείου. 

γ) Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

4. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 11.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητας του . 
Το ύψος της δαπάνης αυτής είναι 23.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Γ. ΦΛΩΡΙΔΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. οικ/3553/ΤΠ 32 (2) 

Παροχή πιστωτικών διευκολύνσεων για την αποκατάστα¬ 
ση των ζημιών σε κατοικίες και κτιριακές εγκαταστά¬ 
σεις που προκλήθηκαν από τις πλημμύρες του 1999 σε 
περιοχές του Νομού Πιερίας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ- 
ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 

ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25,παρ. 6του Ν. 1418/84«ΠερίΔημοσίων'Εργωνκαι ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π .Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης προκαλείται δαπάνη σε βάρος του 
Κρατικού Προϋπολογισμού που βαρύνει το Πρόγραμμα 
Δημοσίων Επενδύσεων και συγκεκριμένα το έργο 
9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των 1 δις δρχ. 

11. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96)του Πρωθυπουργού καιτου Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

12. Την αριθ. ΔΙΔΚ/Φ.1/20199/5.9.97 Απόφαση του 
Πρωθυπουργού καιτου Υπουργού Εσωτ. Δημ. Διοίκ. Και 
Αποκέντρωσης, με την οποία καθορίζονται οι αρμοδιότη¬ 
τες των Υφυπουργών Εσωτερικών, Δημόσιας Διοίκησης 
και Αποκέντρωσης (ΦΕΚ 801 Β’) όπως τροποποιήθηκε με 
την όμοια αριθ. ΔΙΔΚ/Φ. 1/23470/20.10.97 (ΦΕΚ 924 Β'). 

13. Την με αρ. 6904/ΤΠ32/25.12.99 (Ορθή επανάληψη 
2.2.2000) Κοινή Απόφαση του Υπουργού Εθν. Οικονομίας 
και των Υφυπουργών Εσωτερικών , Δημ. Διοίκησης και 
Αποκέντρωσης, Οικονομικών και ΠΕ.ΧΩ.Δ.Ε, με την οποία 
έγινε οριοθέτηση περιοχής για την αποκατάσταση των ζη¬ 
μιών από τις πλημμύρες του 1999 σε περιοχές του Νομού 
Πιερίας. (ΦΕΚ 102/Β/4.2.2000). 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του .Νο¬ 
μού Πιερίας που επλήγησαν από τις πλημμύρες του 1999, 
αποφασίζουμε: 


1. ΣΤΕΓΑΣΤΙΚΑΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πλημμύ¬ 
ρες του 1999 σε περιοχές του Ν. Πιερίας. 

α) Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας Αποκατάστασης Σει¬ 
σμοπλήκτων Βορείου Ελλάδος (Υ.Α.Σ.Β.Ε.), ουσιαστική 
αποκατάσταση, δηλαδή, επισκευή που εξασφαλίζει την 
αναγκαία αντισεισμική αντοχή τους. 

β) Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι της στεγαστικής ενίσχυσης καθορίζο¬ 
νται από την Υ.Α.Σ.Β.Ε. στην οποία οι ενδιαφερόμενοι θα 
πρέπει να υποβάλουν αίτηση με τα σχετικά δικαιολογητι- 
κά, μέσα στις προθεσμίες που καθορίζονται στην παρού¬ 
σα απόφαση. 

2. Η Υ.Α.Σ.Β.Ε. θα χορηγεί στους δικαιούχους βεβαίωση 
με την οποία θα προσδιορίζεται το ύψος της απαιτούμε- 
νης δαπάνης επισκευής ή το ποσό που δικαιούται ο εν¬ 
διαφερόμενος για ανακατασκευή ή αυτοστέγαση. Στη βε¬ 
βαίωση θα αναφέρεται το ποσό της δωρεάν κρατικής 
αρωγής καθώς καιτου στεγαστικού δανείου, σύμφωνα με 
τους όρους που καθορίζονται κατωτέρω για τα κτίρια που 
βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική ενίσχυση για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες του 1999, εγκρί¬ 
νουμε τη δανειοδότηση τους εφόσον: 

α) Η οικοδομή που κατέρρευσε ή κατεδαφίστηκε αμέ¬ 
σως μετά τις πλημμύρες αναφέρεται στις επίσημες κατα¬ 
στάσεις καταγραφής των κτισμάτωντου Τμήματος Πολε¬ 
οδομίας και Πολεοδομικών Εφαρμογών Πιερίας. 

β) Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ) Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ) Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.. 

ε) Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). Παράλληλα ο πλημμυ- 
ροπαθής θα πρέπει να συνυποβάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του κτίσματος 
προς αποτροπή αμέσου κινδύνου μετά τις πλημμύρες ή 
βεβαίωση ότι το κτίσμα κατέρρευσε από τις πλημμύρες. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ.Β.Ε. με τους ακόλουθους βασικούς 
όρους: 

α) Για κτίσματα που έχουν χρήση κατοικίας 130.000 
δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική ενίσχυση ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120 τ.μ., ήτοι μέχρι του ποσού των 9.600.000 δρχ., για τα 
πρώτα 150τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 6.000.000 δρχ. 
για κάθε επιπλέον δάνειο που θα χορηγείται. Το προκύ- 
πτον τελικώς, μετά την ως άνω διαίρεση, υπόλοιπο τμή¬ 
ματος, αν έχει επιφάνεια μέχρι και 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται στεγα- 
στική συνδρομή ανάλογα με το εμβαδόν του και σύμφω¬ 
να με τα ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κ.λπ. χορηγείται δάνειο που αντιστοιχεί στο 
70%της εκάστοτε ισχύουσας μεγίστηςτιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

ε) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 


ής είτε ως μη ασφαλώς επισκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 
(α). 

η) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανάτ. μ. 
τιμή αποζημίωσης κατεδαφιστέου, ανέρχεται στο ποσό 
των 45.000 δρχ. κατεδαφιζόμενης επιφάνειας και μέχρι 
εμβαδού 120τ. μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική ενί¬ 
σχυση ανέρχεται στο ποσό των 70.000 δρχ. ανάτ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής ενίσχυσης ανέρχεται 
στο ποσό των 120.000 δρχ. ανάτ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Γιατην ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών (15.000 δρχ.) ανά κυβικό μέ¬ 
τρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής ενίσχυσης ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική ενίσχυση ανάλογο με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική ενίσχυση για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής ενίσχυσης και μόνο για μία ιδιοκτησία. Στην περίπτω¬ 
ση της παρ. (β) κάθε τμήμα με επιφάνεια 150τ.μ. θεωρεί¬ 
ται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από το σεισμό περισσότερες της μιας ιδιοκτησίες, στεγα- 
στική ενίσχυση δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Για τις πέραν της μιας ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική ενίσχυση. 

Στις περιπτώσεις αυτοστέγασης ο δικαιούχος θα πρέ¬ 
πει να αγοράσει ακίνητο εμβαδού τουλάχιστον ίσου με το 
40% της δανειοδοτούμενης επιφάνειας του κατεδαφιστέ- 
ου κτίσματος. Στις περιπτώσεις που το κτίσμα στο οποίο 

πραγματοποιείται η αυτοστέγαση δεν έχει οικοδομική 
άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

2. ΔΑΝΕΙΑ ΕΠΙΣΚΕΥΗΣ 

α) Για την επισκευή ζημιών στα «μη φέροντα» στοιχεία 
κτιρίωντο ποσό της στεγαστικής ενίσχυσης ανέρχεται μέ¬ 
χρι 30.000δρχ. ανάτ. μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανά τ.μ. αθροιστικά. 

δ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική ενίσχυση 
ανέρχεται μέχρι συνολικού ποσού 800.000 δρχ. για κάθε 
κτίσμα. 

ε) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ.μ. επί του συνόλου της επιφάνειας του κτιρίου. 
Για ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από την Υ.Α.Σ.Β.Ε.. 
Για ύψος δανείου που υπερβαίνει το ως άνω ποσό η υπό¬ 
θεση θα παραπέμπεται στο Τμήμα Αποκατάστασης Ζη- 
μιώντης Υ.Α.Σ.Β.Ε. για την έκδοση της συμπληρωματικής 
έγκρισης. 

στ) Εφόσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική ενίσχυση για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

ζ) Η δωρεάν κρατική αρωγή που αντιστοιχεί στην ανω¬ 
τέρω στεγαστική ενίσχυση επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής ενίσχυσης και μό¬ 
νον για μία ιδιοκτησία. 

η) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιας ιδιοκτησίες, στε- 
γαστική ενίσχυση θα δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μιας ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό της στεγαστικής ενίσχυσης για ανακατα- 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα 


οργανισμού, τοιχοποιιών, εξωτερικών επιχρισμάτων και 
κιγκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική ενίσχυση που χορηγούνται για επι¬ 
σκευές είναι δυνατόν να δοθούν κατά την κρίση της δα- 
νείστριας Τράπεζας και σε δύο δόσεις ή και εφάπαξ, αν 
πρόκειται για μικρά ποσά. Απαραίτητη προϋπόθεση, στην 
περίπτωση αυτή, είναι η συνηγορίατης Υ.Α.Σ.Β.Ε. 

γ) Το ποσό της στεγαστικής ενίσχυσης για αυτοστέγαση 
θα χορηγείται εφάπαξ με την προσκόμιση οριστικού συμ¬ 
βολαίου αγοράς και πιστοποιητικού μεταγραφής ή προ¬ 
συμφώνου με την υποχρέωση της υποβολής οριστικού 
συμβολαίου και πιστοποιητικού μεταγραφής σε χρόνο 
που θα ορίζεται στην εγκριτική απόφαση της Υ.Α.Σ.Β.Ε. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφληση τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική ενίσχυση για την αποκατάσταση ζημιών 
σε πάγιες εγκαταστάσεις επιχειρήσεων και επαγγελμα- 
τιών επιτρέπεται να χορηγηθούν, με τους ίδιους όρους, 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των εν 
λόγω χώρων, εφόσον δεν έχει υποβληθεί σχετική αίτηση, 
εκ μέρους των ιδιοκτητών, μέσα σε 45 ημέρες από τη δη¬ 
μοσίευση της παρούσας στην Εφημερίδα της Κυβερνή- 
σεως. Μετάτηνπάροδοτων45 -ημερών, το δικαίωμα υπο¬ 
βολής αίτησης για χορήγηση στεγαστικής ενίσχυσης 
μπορεί να ασκηθεί και από τον ενοικιαστή, για λογαρια¬ 
σμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύ νονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του σει- 
σμοδανείου (μαζί με το ακίνητο) και στους τυχόν νέους 
κτήτορες των ακινήτων ασχέτως του τρόπου αποκτήσε- 
ως και του είδους της ιδιοκτησίας, που έχουν επ’αυτού 
(καθολική διαδοχή, ειδική διαδοχή, επικαρπία, ψιλή κυ¬ 
ριότητα, συνιδιοκτησία κλπ.). Απαραίτητη όμως προϋπό¬ 
θεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν, από τις πλημμύρες του 1999, κτίσμα. 




5170 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα.. Στην περίπτω¬ 
ση αυτή αρκεί μόνο η εμπρόθεσμη υποβολή αίτησης από 
τον αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

3. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες του 1999 και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός. Η ανωτέρω ρύθμιση δεν ισχύει για 
τους ιδιωτικούς Ναούς, ως προς τους οποίους, έχουν 
εφαρμογή οι γενικώς ισχύουσες περί σεισμοπλήκτων δια¬ 
τάξεις. 

4. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 


ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγηση του. 

β) Κατάπτωση ποινικής ρήτρας υπέρ του Δημοσίου, 
που θα συνομολογούνται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του ποσού 
του δανείου. 

γ) Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

5. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 350.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητας του . 
Το ύψος της δαπάνης αυτής είναι 1 δις δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Μαρτίου 2000 

